Јицак Рабин (‎; *1. март 1922 — 4. новембар 1995) је био израелски војник и политичар. Рођен је у Јерусалиму, где је завршио пољопривредну школу. Рабин се борио у јеврејском Палмаху против британских власти а учествовао је и у оружаним акцијама против Вишијевске Француске у Сирији и Либану. Током Првог израелско-арапског рата 1948. командовао је одбраном Јерусалима (био је први командир бригаде Харел), а у завршној фази рата водио је операције против Египћана у пустињи Негев.